CELEX: 52020PC0196
Language: sl
Date: 2020-05-15
Title: Predlog SKLEP SVETA o določitvi stališča, ki se v imenu Evropske unije zastopa v Svetovni carinski organizaciji (WCO) v zvezi s sprejetjem pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema ter priporočil za zagotovitev enotnosti pri razlagi harmoniziranega sistema v skladu s Konvencijo o harmoniziranem sistemu

EVROPSKA KOMISIJA
            Bruselj, 15.5.2020
            COM(2020) 196 final
            2020/0080(NLE)
            Predlog
            SKLEP SVETA
            o določitvi stališča, ki se v imenu Evropske unije zastopa v Svetovni carinski organizaciji (WCO) v zvezi s sprejetjem pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema ter priporočil za zagotovitev enotnosti pri razlagi harmoniziranega sistema v skladu s Konvencijo o harmoniziranem sistemu
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na okvirni sklep o določitvi stališča, ki se v imenu Unije zastopa na sejah Svetovne carinske organizacije (v nadaljnjem besedilu: WCO) glede priprave in sprejetja pojasnjevalnih opomb, mnenj o uvrstitvi, drugih nasvetov o razlagi harmoniziranega sistema ter priporočil za zagotovitev enotnosti pri razlagi in uporabi harmoniziranega sistema v skladu s Konvencijo o harmoniziranem sistemu (v nadaljnjem besedilu: Konvencija o HS). 
            
            
               2.Ozadje predloga
            
            
               2.1Mednarodna konvencija o harmoniziranem sistemu poimenovanj in šifrskih oznak blaga
            
            
               Namen Mednarodne konvencije o harmoniziranem sistemu poimenovanj in šifrskih oznak blaga (v nadaljnjem besedilu: Konvencija o HS) je olajšati mednarodno trgovino ter zbiranje, primerjavo in analizo statističnih podatkov, zlasti o mednarodni trgovini. Priložena ji je nomenklatura HS, tj. mednarodni harmonizirani sistem, ki sodelujočim državam omogoča, da blago, s katerim se trguje, za carinske namene uvrščajo glede na skupna načela. Nomenklatura HS vključuje opise blaga, ki so navedeni v obliki tarifnih številk in tarifnih podštevilk ter pripadajočih jim številčnih oznak, ki temeljijo na sistemu 6-mestnih oznak. Nomenklatura HS se revidira vsakih pet let
                  1
               . Uporablja jo več kot 190 uprav po svetu; posledično se v skladu s to nomenklaturo uvršča več kot 98 % vsega blaga, s katerim se trguje po svetu. 
            
            
               Konvencija o HS je začela veljati 1. januarja 1988.
            
            
               Evropska unija in vse države članice so pogodbenice Sporazuma
                  2
               .
            
            
               2.2Svetovna carinska organizacija (WCO)
            
            
               Svetovna carinska organizacija (v nadaljnjem besedilu: WCO), ki je bila ustanovljena leta 1952 kot Svet za carinsko sodelovanje, je neodvisen medvladni organ, katerega naloga je povečati uspešnost in učinkovitost carinskih uprav. WCO zastopa 183 carinskih uprav po vsem svetu. Upravljavski organ WCO je Svet. Vsaka članica Sveta ima en glas. Svet sprejema sklepe z dvotretjinsko večino navzočih članic, ki imajo glasovalno pravico. Unija uveljavlja pravice in obveznosti, podobne začasnemu članstvu v WCO, do začetka veljavnosti spremembe Konvencije o ustanovitvi Sveta za carinsko sodelovanje.
            
            
               Odbor za harmonizirani sistem (v nadaljnjem besedilu: Odbor za HS) je tehnični odbor, pristojen za pripravljalno delo v zvezi s Konvencijo o HS. Glavne naloge Odbora za HS so naslednje:
            
            
               ·priprava pojasnjevalnih opomb, mnenj o uvrstitvi ali drugih nasvetov kot smernic za razlago harmoniziranega sistema ter izvajanje drugih pooblastil in funkcij v zvezi s harmoniziranim sistemom, za katere Svet WCO ali pogodbenice štejejo, da so potrebni. Ustanovi lahko pripravljalna telesa, kot so pododbori ali delovne skupine;
            
            
               ·priprava priporočil za zagotovitev enotne razlage in uporabe pravnih besedil v zvezi s harmoniziranim sistemom, vključno z reševanjem sporov o uvrstitvi med pogodbenicami, in s tem olajševanje trgovine; 
            
            
               ·predlaganje sprememb in posodobitev harmoniziranega sistema, da bo odražal tehnološki razvoj in spremembe trgovinskih vzorcev ter druge potrebe uporabnikov harmoniziranega sistema; 
            
            
               ·spodbujanje splošne uporabe harmoniziranega sistema ter preučitev splošnih vprašanj in vprašanj politike v zvezi z njim.
            
            
               Unija in njene države članice imajo v Odboru za HS skupaj le en glas. Sklepi Odbora za HS v zvezi z zadevami, ki jih zajema ta okvirni sklep, se sprejemajo z navadno večino.
            
            
               V skladu s členom 8(2) Konvencije o HS se pojasnjevalne opombe, mnenja o uvrstitvi in drugi nasveti o razlagi harmoniziranega sistema ter priporočila za zagotovitev enotne razlage in uporabe harmoniziranega sistema, ki jih Odbor za HS pripravi na sejah, štejejo za potrjene na Svetu WCO, če najpozneje do konca drugega meseca, ki sledi mesecu, v katerem je bila končana seja, na kateri so bili sprejeti, nobena pogodbenica Konvencije o HS ne obvesti generalnega sekretarja WCO o svoji zahtevi, da se zadeva predloži Svetu WCO. 
            
            
               Člen 8(3) Konvencije o HS določa, da kadar se taka vprašanja posredujejo Svetu po določbah odstavka 2 tega člena, Svet potrdi omenjene pojasnjevalne opombe, mnenja o uvrstitvi in druge nasvete ali priporočila, razen če katera koli članica Sveta, ki je pogodbenica te konvencije zahteva, da se v celoti ali deloma vrnejo odboru v ponovno preučitev. 
            
            
         
         
            
               2.3Predvideni akti 
            
            
               V skladu s členom 6(2) Konvencije o HS se Odbor za HS običajno sestane dvakrat letno. V praksi seje Odbora za HS potekajo marca in septembra. 
            
            
               Predlagani okvirni sklep se nanaša na naslednje akte, ki jih obravnava in začasno sprejme Odbor za HS pod pogojem odobritve Sveta WCO po „tihem postopku“:
            
            
               (a)pojasnjevalne opombe, ki pojasnjujejo razlago opomb, tarifnih številk in podštevilk nomenklature HS,
            
            
               (b)mnenja o uvrstitvi, ki odražajo odločitve Odbora za HS v zvezi z uvrstitvijo posameznih izdelkov,
            
            
               (c)druge nasvete in priporočila v zvezi z uvrstitvijo blaga v nomenklaturo HS, kot so odločitve o uvrstitvi ali druge smernice, ki jih je sprejel Odbor za HS.
            
            
               V skladu s členom 34(7)(a)(iii) Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije
                  3
                carinski organi držav članic razveljavijo svoje odločbe o uvrstitvi, kadar niso več združljive z razlago nomenklature HS, ki izhaja iz odločitev o uvrstitvi, mnenj o uvrstitvi ali sprememb pojasnjevalnih opomb nomenklature HS, in sicer z učinkom od dneva objave sporočila Komisije v seriji „C“ Uradnega lista Evropske unije.
            
            
               3.Stališče, ki se zastopa v imenu Unije 
            
            
               3.1 Praktične omejitve pri pripravi in sprejetju stališč EU 
            
            
               Odbor za HS na vsaki od svojih dveh letnih sej obravnava precejšnje število zelo tehničnih vprašanj. Preglednica 1 prikazuje število sklepov Odbora za HS v zadnjih treh letih glede na vrsto sklepa.
            
            
               Preglednica 1 – Sklepi Odbora za HS (HSC) glede na vrsto 
            
            
                     
                     
                        Seja
                     
                     
                  
                  
                     
                     
                        HSC/59
                     
                  
                  
                     
                     
                        HSC/60
                     
                  
                  
                     
                     
                        HSC/61
                     
                  
                  
                     
                     
                        HSC/62
                     
                  
                  
                     
                     
                        HSC/63
                           4
                        
                     
                  
                  
                     
                     
                        HSC/64
                     
                  
               
                     
                        Datum
                           5
                        
                     
                  
                  
                     
                        13-24/3/2017
                     
                  
                  
                     
                        25/9-6/10/2017
                     
                  
                  
                     
                        1-16/3/2018
                     
                  
                  
                     
                        13-28/9/2018
                     
                  
                  
                     
                        14-29/3/2019
                     
                  
                  
                     
                        16-27/9/2019
                     
                  
               
                     
                        Spremembe HS
                           6
                        
                     
                  
                  
                     
                        13
                     
                  
                  
                     
                        9
                     
                  
                  
                     
                        9
                     
                  
                  
                     
                        29
                     
                  
                  
                     
                        44
                     
                  
                  
                     
                        2
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Pojasnjevalne opombe
                     
                  
                  
                     
                        10
                     
                  
                  
                     
                        21
                     
                  
                  
                     
                        7
                     
                  
                  
                     
                        14
                     
                  
                  
                     
                        16
                     
                  
                  
                     
                        8
                     
                  
               
                     
                        Mnenja o uvrstitvi
                     
                  
                  
                     
                        22
                     
                  
                  
                     
                        19
                     
                  
                  
                     
                        26
                     
                  
                  
                     
                        13
                     
                  
                  
                     
                        21
                     
                  
                  
                     
                        7
                     
                  
               
                     
                        Odločitve o uvrstitvi
                     
                  
                  
                     
                        48
                     
                  
                  
                     
                        35
                     
                  
                  
                     
                        38
                     
                  
                  
                     
                        37
                     
                  
                  
                     
                        29
                     
                  
                  
                     
                        39
                     
                  
               
                     
                        Vmesni seštevek
                     
                  
                  
                     
                        80
                     
                  
                  
                     
                        75
                     
                  
                  
                     
                        71
                     
                  
                  
                     
                        64
                     
                  
                  
                     
                        66
                     
                  
                  
                     
                        54
                     
                  
               
                     
                        Skupaj
                     
                  
                  
                     
                        93
                     
                  
                  
                     
                        84
                     
                  
                  
                     
                        80
                     
                  
                  
                     
                        93
                     
                  
                  
                     
                        110
                     
                  
                  
                     
                        56
                     
                  
               
            
               Unija je med tistimi, ki največ prispevajo k delu Odbora za HS, saj predloži velik del predlogov in tem (vprašanj o uvrstitvi ali sporov s tretjimi državami, predlogov za spremembe pojasnjevalnih opomb HS), ki so redno vključeni na dnevni red Odbora za HS. 
            
            
               Doslej se je uporabljal prožen in pragmatičen pristop, ki zagotavlja optimalno pripravo, predstavitev in učinkovito obrambo stališč Unije v WCO. Najprej strokovnjaki Komisije za uvrstitev sistematično analizirajo vprašanja, pregledajo prakso držav članic glede uvrščanja in pripravijo osnutke stališč. Nato se o njih razpravlja s strokovnjaki iz držav članic v okviru skupine strokovnjakov za carino in se jih po potrebi prilagodi, da bi se oblikovalo usklajeno stališče (pred predsejno delovno skupino Odbora za HS). Delo se po potrebi dopolni z zunanjimi posvetovanji (z evropskimi trgovinskimi združenji ali drugimi zainteresiranimi stranmi) in/ali usklajevanjem na kraju samem.
            
            
               Za učinkovito udeležbo Unije v Odboru za HS je potrebno okrepljeno in učinkovito sodelovanje med institucijami. To še zlasti velja zaradi velikega števila in zelo tehnične narave vprašanj, ki jih obravnava Odbor za HS. Poleg tega je časovni okvir med razpoložljivostjo dokumentov in dejansko razpravo na sejah Odbora za HS zelo omejen. 
            
            
               Poslovnik Odbora za HS (pravilo 10) določa, da mora točke, ki jih predložijo članice, sekretariat prejeti najmanj osem tednov pred začetkom seje. V nasprotnem primeru se vpišejo na dodatni seznam, Odbor za HS pa se odloči, ali jih bo vključil na dnevni red ali ne. To pravilo se spoštuje. Vendar za razpoložljivost delovnih dokumentov, ki jih pripravi sekretariat WCO, isti poslovnik določa, da „bi bilo treba načeloma vse osnovne delovne dokumente poslati članom Odbora vsaj 30 dni pred začetkom seje.“ V praksi se to pravilo kljub večkratnim pozivom sekretariatu WCO pogosto ne spoštuje. Poleg tega in kolikor se spoštuje v smislu, da so osnovni dokumenti na voljo v zgoraj navedenem roku, se dopolnilni dokumenti lahko dajo na voljo pozneje. Taki novi dokumenti lahko zagotovijo pomembne dodatne tehnične informacije, pravno razlago ali dokument o stališču, ki jih predložijo pogodbenice ali druge zainteresirane strani, kot so mednarodne organizacije, na lastno pobudo ali na poziv sekretariata WCO. 
            
            
               V preglednici 2 je prikazano trenutno stanje glede razpoložljivosti delovnih dokumentov za Odbor za HS v zadnjih treh letih.
            
            
               Preglednica 2 – Razpoložljivost delovnih dokumentov 
            
            
               Odbor za HS (2 seji/leto)
            
         
         
            
                     
                     
                        Seja
                     
                  
                  
                     
                     
                        Datum
                           7
                        
                     
                  
                  
                     
                        Točke za odločanje
                     
                  
                  
                     
                     
                        Razpoložljivost dokumentov
                     
                  
               
                     
                  
                  
                     
                  
                  
                     
                  
                  
                     
                        > 30 dni pred sejo
                     
                  
                  
                     
                        30–15 dni pred sejo
                     
                  
                  
                     
                        < 15 dni pred sejo
                     
                  
               
                     
                  
                  
                     
                  
                  
                     
                  
                  
                     
                        število
                     
                  
                  
                     
                        %
                     
                  
                  
                     
                        število
                     
                  
                  
                     
                        %
                     
                  
                  
                     
                        število
                     
                  
                  
                     
                        %
                     
                  
               
                     
                        HSC/59
                     
                  
                  
                     
                        13-24/3/2017
                     
                  
                  
                     
                        74
                     
                  
                  
                     
                        22
                     
                  
                  
                     
                        30
                     
                  
                  
                     
                        46
                     
                  
                  
                     
                        62
                     
                  
                  
                     
                        6
                     
                  
                  
                     
                        8
                     
                  
               
                     
                        HSC/60
                     
                  
                  
                     
                        25/9-6/10/2017
                     
                  
                  
                     
                        78
                     
                  
                  
                     
                        63
                     
                  
                  
                     
                        81
                     
                  
                  
                     
                        14
                     
                  
                  
                     
                        18
                     
                  
                  
                     
                        1
                     
                  
                  
                     
                        1
                     
                  
               
                     
                        HSC/61
                     
                  
                  
                     
                        1-16/3/2018
                     
                  
                  
                     
                        69
                     
                  
                  
                     
                        3
                     
                  
                  
                     
                        4
                     
                  
                  
                     
                        61
                     
                  
                  
                     
                        89
                     
                  
                  
                     
                        5
                     
                  
                  
                     
                        7
                     
                  
               
                     
                        HSC/62
                     
                  
                  
                     
                        13-28/9/2018
                     
                  
                  
                     
                        70
                     
                  
                  
                     
                        50
                     
                  
                  
                     
                        71
                     
                  
                  
                     
                        16
                     
                  
                  
                     
                        23
                     
                  
                  
                     
                        4
                     
                  
                  
                     
                        6
                     
                  
               
                     
                        HSC/63
                     
                  
                  
                     
                        14-29/3/2019
                     
                  
                  
                     
                        64
                     
                  
                  
                     
                        34
                     
                  
                  
                     
                        53
                     
                  
                  
                     
                        28
                     
                  
                  
                     
                        44
                     
                  
                  
                     
                        2
                     
                  
                  
                     
                        3
                     
                  
               
                     
                        HSC/64
                     
                  
                  
                     
                        16-27/9/2019
                     
                  
                  
                     
                        56
                     
                  
                  
                     
                        49
                     
                  
                  
                     
                        87
                     
                  
                  
                     
                        5
                     
                  
                  
                     
                        9
                     
                  
                  
                     
                        2
                     
                  
                  
                     
                        4
                     
                  
               
                     
                        Skupaj
                     
                  
                  
                     
                  
                  
                     
                        411
                     
                  
                  
                     
                        221
                     
                  
                  
                     
                        54
                     
                  
                  
                     
                        170
                     
                  
                  
                     
                        41
                     
                  
                  
                     
                        20
                     
                  
                  
                     
                        5
                     
                  
               
            
               Odbor za HS se vedno sestane takoj po sestanku svoje predsejne delovne skupine (ki traja od 2 do 3 dni). Dokumenti za seje Odbora za HS so običajno na voljo med 30 in 15 dnevi pred sejo. 
            
            
               3.2 Namen in vsebina predloga
            
            
               Zadevni sklepi, ki jih pripravi Odbor za HS, lahko odločilno vplivajo na vsebino prava Unije, in sicer na Uredbo Sveta (EGS) št. 2658/87 o tarifni in statistični nomenklaturi ter skupni carinski tarifi, in na kombinirano nomenklaturo (KN), ki ji je priložena. Odločitve o uvrstitvi, mnenja o uvrstitvi ali spremembe pojasnjevalnih opomb nomenklature HS se uporabljajo za utemeljitev uvrstitve, določene v izvedbenih uredbah Komisije o uvrstitvi blaga v KN, pojasnjevalnih opombah KN in odločbah o uvrstitvi, ki jih izdajo carinski organi držav članic. Carinski organi držav članic morajo razveljaviti svoje odločbe o uvrstitvi, kadar niso več združljive z razlago nomenklature HS, ki izhaja iz teh odločitev o uvrstitvi, mnenj o uvrstitvi ali sprememb pojasnjevalnih opomb HS.
            
            
               Glede na število zadev, v zvezi s katerimi mora Odbor za HS sprejeti sklep na vsaki seji, zaradi njihove zelo tehnične narave in omejenega časa za pripravo stališča Unije ter zaradi kratkega roka, v katerem so razpoložljivi delovni dokumenti, se šteje, da je okvirni sklep Sveta v skladu s členom 218(9) PDEU, v katerem je določeno stališče Unije, ki temelji na vodilnih načelih in merilih za veliko večino točk, v zvezi s katerimi mora Odbor za HS odločiti (tj. pojasnjevalne opombe, mnenja o uvrstitvi in odločitve o uvrstitvi, smernice ali drugi nasveti za razlago harmoniziranega sistema), potreben, ker sprejetje posameznih odločitev v skladu s členom 218(9) PDEU na tem področju politike ne bi omogočalo učinkovitega in pravočasnega delovanja.
            
            
               Zato je primerno, da se stališče, ki se v imenu Unije zastopa v WCO na podlagi vodilnih načel in meril, ter potrebni koraki za določitev stališča Unije za vsako sejo določijo s sklepom Sveta, sprejetim v skladu s členom 218(9) PDEU na podlagi predloga Komisije. 
            
            
               V ta namen predlog vzpostavlja okvir, v katerem so navedena načela in merila, v skladu s katerimi je določeno stališče Unije. Ta načela in merila so v skladu z uveljavljeno carinsko politiko in sodno prakso Sodišča Evropske unije, v skladu s katerima se blago uvrsti ob uvozu glede na njegove objektivne značilnosti in lastnosti.  
            
            
               Stališča, ki se zastopajo v imenu Unije, bi morala spoštovati načela poenostavitve in olajšanja carinske uvrstitve, skladnosti s splošnimi pravili za razlago HS zaradi pravne varnosti in spodbujanja najboljših praks, ki jih je v zvezi s tem pripravila Unija. 
            
            
               Določitev takih stališč bi morala temeljiti na splošnih merilih, opredeljenih v Konvenciji o HS (splošna pravila za razlago HS), ter objektivnih značilnostih in lastnostih blaga. Po potrebi bi bilo treba upoštevati tudi posebna merila, ki izhajajo iz sodne prakse Sodišča Evropske unije v zvezi z uvrstitvijo blaga, pa tudi iz kakršnih koli smernic v zvezi s carinsko uvrstitvijo, ki jih pripravi WCO (nomenklatura HS in njena razlaga, določena v pojasnjevalnih opombah HS, mnenja o uvrstitvi in odločitve o uvrstitvi, ki jih sprejme Odbor za HS) ali Unija (kombinirana nomenklatura in njena razlaga, določena v pojasnjevalnih opombah KN, uredbe ali sklepi o uvrstitvi, ki jih sprejmeta Svet ali Komisija, ali sklepi, ki jih sprejme oddelek za tarifno in statistično nomenklaturo Odbora za carinski zakonik).
            
            
               Predlog okvirnega sklepa nadalje določa, da:
            
            
               – Komisija obvesti Svet (ali njegova pripravljalna telesa) dovolj zgodaj pred vsakim sestankom zadevnega organa WCO, na katerem se lahko sprejme sklep, ki ga zajema okvirni sklep;
            
            
               – lahko Svet v petih delovnih dneh od datuma, ko je Komisija obvestila Svet ali njegova pripravljalna telesa, izrazi nestrinjanje s predlaganim stališčem za enega ali več posameznih sklepov o HS, ki jih je treba sprejeti;
            
            
               – lahko Komisija v imenu Unije zahteva, da se zadeva predloži Svetu WCO in predloži Odboru za HS v ponovno preučitev, da bi ohranili pravice Unije in preprečili, da se v WCO sprejme sklep o zadevi, o kateri Svet ne more sprejeti stališča pred iztekom roka iz člena 8(2) Konvencije o HS; 
            
            
               – kadar se stališče Unije bistveno razlikuje od sklepa, ki ga je sprejel Odbor za HS, Komisija Svetu predloži svojo oceno o tem, ali se zadevni sklep Odbora za HS lahko sprejme, ali pa bi bilo treba zadevo predložiti Svetu WCO in predložiti Odboru za HS v ponovno preučitev pred iztekom roka iz člena 8(2) Konvencije o HS. Svet lahko izrazi nestrinjanje s predlaganim stališčem za enega ali več zadevnih posameznih sklepov o HS. 
            
            
               V skladu s členom 218(10) PDEU se Evropski parlament nemudoma in izčrpno obvesti.
            
            
               4.Pravna podlaga
            
            
               4.1Načela
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“
                  8
               .
            
         
         
            
               Zato je člen 218(9) PDEU postopkovna pravna podlaga za predlagani sklep o določitvi stališča, ki se v imenu Unije zastopa v WCO glede sprejetja pojasnjevalnih opomb, mnenj o uvrstitvi ali drugih nasvetov kot smernic za razlago HS v skladu s Konvencijo o HS.
            
            
               4.2Uporaba v obravnavanem primeru
            
            
               Odbor in Svet za harmonizirani sistem sta organa, ustanovljena s sporazumom, in sicer z Mednarodno konvencijo o harmoniziranem sistemu poimenovanj in šifrskih oznak blaga.
            
            
               Akti, ki naj bi jih pripravil Odbor za HS, so akti s pravnim učinkom. Potem ko predvidene akte odobri Svet, lahko odločilno vplivajo na vsebino zakonodaje EU, in sicer na: Prilogo 1 k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi. Razlog je v tem, da člen 34(7)(a)(iii) carinskega zakonika Unije
                  9
                določa, da „Carinski organi razveljavijo odločbe ZTI
                  10
                [...] , kadar niso več skladne z razlago ... iz [...] odločitev o uvrstitvi, mnenj o uvrstitvi ali sprememb pojasnjevalnih opomb k nomenklaturi harmoniziranega sistema poimenovanj in šifrskih oznak blaga, ki jih sprejme Odbor za HS;“. Poleg tega se taki sklepi, ki jih pripravi Odbor za HS (odločitve o uvrstitvi, mnenja o uvrstitvi ali spremembe pojasnjevalnih opomb nomenklature HS) uporabljajo za utemeljitev uvrstitve, določene v izvedbenih uredbah Komisije o uvrstitvi blaga v KN, pojasnjevalnih opombah KN in odločbah o uvrstitvi, ki jih izdajo carinski organi držav članic.Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
            
               4.3Materialna pravna podlaga
            
            
               4.3.1Načela
            
            
               Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.3.2Uporaba v obravnavanem primeru
            
            
               Ker se glavni cilj in vsebina predvidenega akta nanašata na razlago tarife in sklenitev mednarodnega sporazuma v okviru skupne trgovinske politike ter izvajanja nomenklature HS in kombinirane nomenklature EU, so materialna pravna podlaga za predlagani sklep člen 31, člen 43(2) in prvi pododstavek člena 207(4) PDEU.
            
            
               4.4 Zaključek
            
            
               Pravna podlaga predlaganega sklepa bi morali biti člen 31, člen 43(2) in prvi pododstavek člena 207(4) PDEU v povezavi s členom 218(9) PDEU.
            
            
               5.Proračunske posledice 
            
            
               Predlog ne vpliva na proračun Evropske unije. 
            
            
               6.Objava predvidenega akta
            
            
               Da
            
            
               2020/0080 (NLE)
            
            
               Predlog
            
            
               SKLEP SVETA
            
         
         
            
               o določitvi stališča, ki se v imenu Evropske unije zastopa v Svetovni carinski organizaciji (WCO) v zvezi s sprejetjem pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema ter priporočil za zagotovitev enotnosti pri razlagi harmoniziranega sistema v skladu s Konvencijo o harmoniziranem sistemu
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije ter zlasti člena 31, člena 43(2) in prvega pododstavka člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)S Sklepom Sveta 87/369/EGS
                  11
                je Unija odobrila Mednarodno konvencijo o harmoniziranem sistemu poimenovanj in šifrskih oznak blaga in Protokol o spremembah Konvencije
                  12
                (v nadaljnjem besedilu: Konvencija o HS), s katero je bil ustanovljen Odbor za harmonizirani sistem (v nadaljnjem besedilu: Odbor za HS). 
            
            
               (2)V skladu s členom 7(1) Konvencije o HS je Odbor za HS med drugim odgovoren za pripravo pojasnjevalnih opomb, mnenj o uvrstitvi, drugih nasvetov o razlagi harmoniziranega sistema in priporočil za zagotovitev enotnosti pri razlagi in uporabi harmoniziranega sistema.
            
            
               (3)V skladu s členom 8(2) Konvencije o HS se pojasnjevalne opombe, mnenja o uvrstitvi in drugi nasveti o razlagi harmoniziranega sistema ter priporočila za zagotovitev enotne razlage in uporabe harmoniziranega sistema, ki jih Odbor za HS pripravi na sejah (v nadaljnjem besedilu: sklepi Odbora za HS), štejejo za potrjene v Svetu WCO, če najpozneje do konca drugega meseca, ki sledi mesecu, v katerem je bila končana seja, na kateri so bili sprejeti, nobena pogodbenica Konvencije o HS ne obvesti generalnega sekretarja WCO o svoji zahtevi, da zadevo obravnava Svet WCO.
            
            
               (4)Člen 8(3) Konvencije o HS določa, da kadar se taka vprašanja posredujejo Svetu po določbah odstavka 2 tega člena, Svet potrdi omenjene pojasnjevalne opombe, mnenja o uvrstitvi in druge nasvete ali priporočila, razen če katera koli članica Sveta, ki je pogodbenica te konvencije zahteva, da se v celoti ali deloma vrnejo odboru v ponovno preučitev.
            
            
               (5)Primerno je določiti stališče, ki se v imenu Unije zastopa v WCO v zvezi s sprejetjem pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema in priporočil za zagotovitev enotnosti pri razlagi Konvencije o HS, saj bodo zadevni sklepi, ki jih pripravi Odbor za HS, lahko odločilno vplivali na vsebino prava Unije, in sicer na Uredbo Sveta (EGS) št. 2658/87.
            
            
               (6)V interesu Unije je, da se stališča, ki jih Unija izrazi v Odboru za HS, določijo v skladu z načeli, merili in usmeritvami, ki urejajo tarifno uvrstitev blaga. Prav tako je v interesu Unije, da se ta stališča določijo hitro, da lahko Unija uveljavlja svoje pravice v Odboru za HS.
            
            
               (7)Da bi ohranili pravice Unije, bi morala imeti Komisija tudi možnost, da v imenu Unije zahteva, naj se zadeva v skladu s členom 8(3) Konvencije o HS predloži Svetu WCO in Odboru za HS v ponovno preučitev, da se prepreči sprejetje sklepa v zvezi z zadevo, o kateri Svet ne more sprejeti stališča pred iztekom roka iz člena 8(2) Konvencije o HS ali pa je sprejel stališče, ki se bistveno razlikuje od sklepa, ki ga je sprejel Odbor za HS.
            
            
               (8)Zaradi spreminjajoče se in zelo tehnične narave uvrstitve blaga v skladu s Konvencijo o HS, velikega števila vprašanj, obravnavanih na sejah Odbora za HS, ki potekajo dvakrat letno, in ker je na voljo malo časa za preučitev dokumentov, ki jih sekretariat WCO in/ali pogodbenice izdajo za pripravo na seje Odbora za HS, ter ker mora zato stališče Unije upoštevati novosti, vključno z novimi tehničnimi in drugimi zadevnimi informacijami, predstavljenimi pred sejami Odbora za HS ali na njih, je treba v skladu z načelom lojalnega sodelovanja med institucijami Unije, zapisanim v členu 13(2) Pogodbe o Evropski uniji, določiti potrebne ukrepe za podrobno določitev stališča Unije –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v zvezi z odobritvijo pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema in priporočil za zagotovitev enotnosti pri razlagi harmoniziranega sistema v skladu s Konvencijo o harmoniziranem sistemu in v zvezi s pripravo takih aktov v Svetovni carinski organizaciji, je določeno v Prilogi I.
            
            
               Člen 2
            
            
               Podrobna določitev stališča Unije, ki se zastopa v skladu s členom 1, se izvede v skladu s Prilogo II.
            
            
               Člen 3
            
            
               Ta sklep je naslovljen na Komisijo.
            
         
         
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Od leta 1988, ko je bila nomenklatura HS uvedena, je bila revidirana šestkrat. Te revidirane različice so začele veljati v letih 1996, 2002, 2007, 2012 in 2017. Šesta revizija bo začela veljati leta 2022.
               
               
                  
                     (2)
                  
                        Sklep Sveta 87/369 z dne 7. aprila 1987 o sprejetju Mednarodne konvencije o harmoniziranem sistemu poimenovanj in šifrskih oznak blaga in Protokola o spremembah Konvencije (UL L 198, 20.7.1987, str. 1).
               
               
                  
                     (3)
                  
                        UL L 269, 10.10.2013, str. 1.
               
               
                  
                     (4)
                  
                        Začasno sprejetje priporočila za HS 2022
               
               
                  
                     (5)
                  
                        Vključno s predsejno delovno skupino za HS
               
               
                  
                     (6)
                  
                        Spremembe nomenklature HS se sprejmejo po ločenem postopku odločanja in jih ta predlog ne zajema.
               
               
                  
                     (7)
                  
                        Vključno s predsejno delovno skupino za HS
               
               
                  
                     (8)
                  
                        Sodba Sodišča z dne 7. oktobra 2014, Nemčija/Svet, C-399/12, ECLI:EU:C:2014:2258, točke 61 do 64. 
               
               
                  
                     (9)
                  
                        Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
               
               
                  
                     (10)
                  
                        Zavezujoča tarifna informacija: odločbe o uvrstitvi, ki jih carinski organi vnaprej izdajo gospodarskim subjektom, da se zagotovi pravna varnost v zvezi z uvrstitvijo in tarifno obravnavo, ki se uporablja za blago, ki je predmet uvoza ali izvoza. 
               
               
                  
                     (11)
                  
                        Sklep Sveta 87/369/EGS z dne 7. aprila 1987 o sprejetju Mednarodne konvencije o harmoniziranem sistemu poimenovanj in šifrskih oznak blaga in Protokola o spremembah Konvencije (
                  
                     UL L 198, 20.7.1987, str. 1
                  
                  ).
               
               
                  
                     (12)
                  
                        UL L 198, 20.7.1987, str. 3
               
            
      
    ---documentbreak--- 
      
         
               EVROPSKA KOMISIJA
            Bruselj, 15.5.2020
            COM(2020) 196 final
            PRILOGI
            k
            predlogu sklepa Sveta
            o določitvi stališča, ki se v imenu Evropske unije zastopa v Svetovni carinski organizaciji (WCO) v zvezi s sprejetjem pojasnjevalnih opomb, mnenj o uvrstitvi ali drugih nasvetov o razlagi harmoniziranega sistema ter priporočil za zagotovitev enotnosti pri razlagi harmoniziranega sistema v skladu s Konvencijo o harmoniziranem sistemu
            
               
         
         
            
               PRILOGA I
            
            
               Stališče, ki se v imenu Unije zastopa v Svetovni carinski organizaciji
            
            
               1. NAČELA
            
            
               Unija v okviru WCO:
            
            
               (a)
                     spodbuja, olajšuje in prispeva k carinski uvrstitvi blaga ter enotni razlagi in uporabi HS ter postopni odpravi zadev in sporov v zvezi z razhajajočimi se razlagami HS;
            
            
               (b)
                     si prizadeva za ustrezno vključitev zainteresiranih strani v fazi priprave sklepov Odbora za HS in zagotavlja, da so sklepi, sprejeti v WCO, skladni s Konvencijo o HS;
            
            
               (c)
                     zagotavlja, da so ukrepi, sprejeti v WCO, skladni s splošnimi pravili za razlago HS;
            
            
               (d)
                     spodbuja stališča, skladna z najboljšimi praksami Unije na zadevnem področju;  
            
            
               (e) 
                     spodbuja poenostavitev in posodobitev nomenklature HS glede na razvoj potreb uporabnikov in razvoj novih tehnologij;
            
            
               (f)
                     zagotavlja skladnost z drugimi politikami in mednarodnimi zavezami.
            
            
               2. MERILA
            
            
               Stališča, ki se v imenu Unije zastopajo v WCO, se določijo v skladu z naslednjim: 
            
            
               (a)splošna merila
            
            
               –načelo, da je treba zaradi pravne varnosti in lažjega preverjanja odločilno merilo za uvrstitev blaga za carinske namene na splošno poiskati v njegovih objektivnih značilnostih in lastnostih, kot so opredeljene v besedilu ustreznih tarifnih številk HS in opombah oddelka ali poglavja,
            
            
               –splošna pravila za razlago HS, kot so navedena v Prilogi h Konvenciji o HS
                  1
               ;
            
            
               po potrebi se upošteva naslednje:
            
            
               (b)posebna merila:
            
            
               –
                     sodna praksa Sodišča Evropske unije v zvezi s carinsko uvrstitvijo blaga, 
            
            
               –
                     nomenklatura HS in pojasnjevalne opombe HS, mnenja in odločitve o uvrstitvi, ki jih je sprejel odbor HS,
            
         
         
            
               –
                     tarifne podštevilke kombinirane nomenklature (KN)
                  2
                in pojasnjevalne opombe KN, 
            
            
               –
                     uredbe in sklepi o uvrstitvi, ki sta jih sprejela Svet ali Komisija, 
            
            
               –
                     sklepne ugotovitve oddelka za tarifno in statistično nomenklaturo Odbora za carinski zakonik,
            
            
               –
                     in kakršne koli druge smernice v zvezi s carinsko uvrstitvijo blaga, ki so jih pripravile institucije v obliki pravnih aktov ali navodil. 
            
            
               3. USMERITVE
            
            
               Unija si v skladu z navedenimi načeli in merili po potrebi prizadeva podpirati sprejetje naslednjih sklepov v WCO:
            
            
               (a)
                     o predlaganju in pripravi pojasnjevalnih opomb, mnenj o uvrstitvi ali drugih nasvetov kot smernic za razlago harmoniziranega sistema;
            
            
               (b) 
                     o pripravi priporočil za zagotovitev enotnosti pri razlagi in uporabi harmoniziranega sistema.
            
            
               PRILOGA II
            
            
               Podrobna določitev stališča Unije, ki se zastopa v Svetovni carinski organizaciji
            
            
               Pred vsako sejo Odbora za HS, na kateri mora ta organ sprejeti sklepe s pravnim učinkom za Unijo, se sprejmejo potrebni ukrepi, da se v stališču, ki se izrazi v imenu Unije, upoštevajo najnovejše tehnične in druge zadevne informacije, predložene Komisiji, v skladu z načeli, merili in usmeritvami iz Priloge I.
            
            
               V ta namen in na podlagi teh informacij Komisija Svetu ali njegovim pripravljalnim telesom dovolj zgodaj pred vsako sejo Odbora za HS iz zgornjega odstavka pošlje pisni dokument, v katerem navede podrobnosti predlagane določitve stališča Unije. Svet lahko v petih delovnih dneh od datuma, ko je Komisija obvestila Svet ali njegova pripravljalna telesa, izrazi nestrinjanje s predlaganim stališčem za enega ali več posameznih zadevnih sklepov o HS.
            
            
               Da bi ohranili pravice Unije in preprečili, da se v WCO sprejme sklep o zadevi, o kateri Svet ne more sprejeti stališča pred iztekom roka iz člena 8(2) Konvencije o HS, Komisija v imenu Unije zahteva, da se zadeva predloži Svetu WCO in predloži Odboru za HS v ponovno preučitev v skladu s členom 8(3) Konvencije o HS.
            
            
               Kadar se stališče Unije bistveno razlikuje od sklepa, ki ga sprejme Odbor za HS, Komisija dovolj zgodaj pred iztekom roka iz člena 8(2) Konvencije o HS Svetu ali njegovim pripravljalnim telesom pošlje pisni dokument, v katerem navede, ali je zadevni sklep lahko sprejet (oz. so zadevni sklepi lahko sprejeti) ali pa je zadevo treba predložiti Svetu WCO in predložiti Odboru za HS v ponovno preučitev v skladu s členom 8(3) Konvencije o HS. Svet lahko v desetih delovnih dneh od datuma, ko je Komisija obvestila Svet ali njegova pripravljalna telesa, izrazi nestrinjanje s predlaganim stališčem za enega ali več posameznih zadevnih sklepov Odbora za HS, ki se sprejmejo v WCO.
            
         
         
            
                  
                     (1)
                  
                        Council Decision 87/369/EEC of 7 April 1987 concerning the conclusion of the International Convention on the Harmonized Commodity Description and Coding System and of the Protocol of Amendment thereto (OJ L 198, 20.7.1987, p. 1).
               
               
                  
                     (2)
                  
                        Council Regulation (EEC) No 2658/87 of 23 July 1987 on the tariff and statistical nomenclature and on the Common Customs Tariff, OJ L 256, 7.9.1987, p. 1.